**Nena Bobovnik**, diplomantka Oddelka za klasično filologijo in Oddelka za filozofijo Filozofske fakultete je po zaključenem prvostopenjskem študiju svoje izobraževanje nadaljevala sočasno na Filozofski fakulteti v Ljubljani in na KU Leuven. Tam je l. 2021 *summa cum laude* diplomirala z magistrsko tezo “To Have the Throat of a Crane: Continence and Temperance in the Aristotelian Tradition. A Study and Critical Edition of Bartholomew of Messina’s Translation and Peter of Abano’s Commentary on Section XXVIII of pseudo-Aristotle’s *Problemata physica*” (mentorica prof. dr. Lisa Devriese), l. 2023 pa je magistrski študij uspešno zaključila tudi v Ljubljani z nalogo “Zgodovina Platonovih idej. Nekaj primerov poznoantičnega in srednjeveškega eksemplarizma,” (mentorja prof. dr. Franci Zore in doc. dr. Sonja Weiss), ki ji je prinesla letošnjo Prešernovo nagrado UL, medtem ko na KU Leuven pod mentorstvom prof. dr. Devriese pripravlja doktorsko tezo “The Latin *Magna Moralia* and its Contribution to Medieval Philosophy” o preoddaji Aristotelove filozofije in njegovem vplivu na srednjeveško misel.

Nagrajenka se izkazuje tako s kvalitetnimi slovenskimi prevodi latinskih mislecev (sv. Bonaventura, Evherij Lyonski) kot z znanstvenimi razpravami s področja zlasti srednjeveške filozofije, objavljenih v uglednih mednarodnih revijah, ukvarja pa se tudi s tekstno kritiko (priprava besedila latinskega prevoda *Magna moralia*). S prispevki in kot soorganizatorka je sodelovala na številnih znanstvenih srečanjih doma in po svetu (Pariz, London, Firence), prav tako pa je tudi sourednica dveh domačih in enega tujega zbornika.

Nagrajenki iskrene čestitke!